เมนูชาเขียว Nishio matcha ของทรูคอฟฟี่ ออกมาสักพัก กินมาสักพักแล้วก็ยังไม่ได้เขียนรีวิวสักที เมนูนี้จะเป็นชาเขียวส่งตรงมาจากเมืองนิชิโอะที่ทางร้านบอกว่าเป็นเมืองที่ผลิตชาเขียวเกรดเอของญี่ปุ่นเลย (??) ปกติเชื่อคนง่าย ยิ่งเป็นชาเขียวเมนูโปรดด้วยแล้วก็ไม่พลาดที่จะขอชิมสักแก้วสองแก้ว

ปกติสาขานี้มาไม่บ่อย ร้านจะอยู่ในส่วนของ true shop โต๊ะจะเป็นแบบโต๊ะยาวนั่งด้วยกัน พนักงานบริการดี ยิ้มแย้ม

เมนู Nishio matcha ทางร้านจะมีด้วยกัน 3 แบบค่ะ
- Green tea twist cream แบบปั่นบวกวิปครีม เมนูนี้ไม่เคยลองค่ะ
- Iced green tea latte เมนูนี้เป็นชาเขียวเย็น ปกติจะสั่งหวานน้อยก็ได้แบบหวานน้อย รสชาติไม่ถึงกับเข้มข้นมาก แต่ก็ถูกใจเลยทีเดียว แก้วนี้กินบ่อยที่สุด
- Green tea latte เมนูนี้เป็นชาเขียวร้อน สั่งหวานน้อยรสชาติดีแต่รู้สึกจะออกนมๆชัดเลย หอมชาเขียวอ่อนๆ

สำหรับขนาดแก้วของทางร้านมีให้เลือกตั้งแต่เล็ก กลาง ใหญ่ ส่วนแบบร้อนจะมีสองขนาดคือเล็กกับใหญ่เลย ใครเป็นแฟนเครื่องดื่มชาเขียวแอบเชียร์เบาๆ เพราะส่วนตัวคิดว่าอร่อยกว่าเจ้าดังมากมาย ยิ่งใครมีทรูแบล็กการ์ด หรือสิทธิ์จากทรูแอบอิจฉาเบาๆ สำหรับบัตรลดของทรูคอฟฟี่ลด 15% ค่ะ